**ΕΛΛΗΝΙΚΗ ΔΗΜΟΚΡΑΤΙΑ**

**Εθνικό και Καποδιστριακό  
Πανεπιστήμιο Αθηνών**

**Τμήμα Γερμανικής Γλώσσας και Φιλολογίας**

**ΟΔΗΓΟΣ ΣΠΟΥΔΩΝ**

**(Συνοπτικός)**

**ΑΚΑΔΗΜΑΪΚΟ ΕΤΟΣ 2017/18**

ΠΕΡΙΕΧΟΜΕΝΑ

[ΔΙΑΡΚΕΙΑ ΣΠΟΥΔΩΝ 3](#_Toc461558027)

[ΣΥΝΟΛΟ ΜΑΘΗΜΑΤΩΝ 3](#_Toc461558028)

[ΕΥΡΩΠΑΪΚΕΣ ΠΙΣΤΩΤΙΚΕΣ ΜΟΝΑΔΕΣ ECTS 3](#_Toc461558029)

[ΜΑΘΗΜΑΤΑ ΤΥΠΟΥ Α (1ο–4ο ΕΞΑΜΗΝΟ) 3](#_Toc461558030)

[Ι. Κλάδος Γλωσσολογίας 4](#_Toc461558031)

[ΙΙ. Κλάδος Λογοτεχνίας 4](#_Toc461558032)

[ΙΙΙ. Πρόγραμμα Σπουδών Πρακτικές Γλωσσικές Ασκήσεις (ΠΓΑ) 5](#_Toc461558033)

[IV. Προπαρασκευαστικό μάθημα 8](#_Toc461558034)

[Ενδεικτικό Πρόγραμμα Σπουδών για τα Μαθήματα Τύπου Α (1ο–4ο εξάμηνο) 8](#_Toc461558035)

[ΜΑΘΗΜΑΤΑ ΤΥΠΟΥ Β (5ο-8ο ΕΞΑΜΗΝΟ) 9](#_Toc461558036)

[Μαθήματα Υποχρεωτικής Επιλογής 10](#_Toc461558037)

[Ι. Κλάδος Γλωσσολογίας 10](#_Toc461558038)

[ΙΙ. Κλάδος Λογοτεχνίας 12](#_Toc461558039)

[Μαθήματα Ελεύθερης Επιλογής 14](#_Toc461558040)

[ΜΑΘΗΜΑΤΑ ΑΠΟ ΑΛΛΑ ΤΜΗΜΑΤΑ 14](#_Toc461558041)

[ΠΤΥΧΙΑΚΗ ΕΡΓΑΣΙΑ 14](#_Toc461558042)

[ΕΞΕΤΑΣΕΙΣ 15](#_Toc461558043)

[ΕΓΓΡΑΦΕΣ – ΔΗΛΩΣΕΙΣ ΜΑΘΗΜΑΤΩΝ 16](#_Toc461558044)

[ΥΠΟΛΟΓΙΣΜΟΣ ΒΑΘΜΟΥ ΠΤΥΧΙΟΥ 16](#_Toc461558045)

[ΠΙΣΤΟΠΟΙΗΣΗ ΠΑΙΔΑΓΩΓΙΚΗΣ ΚΑΙ ΔΙΔΑΚΤΙΚΗΣ ΕΠΑΡΚΕΙΑΣ 16](#_Toc461558046)

# ΔΙΑΡΚΕΙΑ ΣΠΟΥΔΩΝ

O ελάχιστος χρόνος φοίτησης, που απαιτείται για την απόκτηση πτυχίου, είναι οκτώ (8) εξάμηνα. Κάθε ακαδημαϊκό έτος αποτελείται από δύο εξά­μηνα. Το χειμερινό εξάμηνο διαρκεί περίπου από τον Οκτώβριο μέχρι τον Φεβρουάριο, το εαρινό από τον Μάρτιο μέχρι τον Ιούνιο. Οι ακριβείς ημε­ρομηνίες έναρξης και λήξης ανακοινώνονται κάθε φορά από την Κοσμητεία της Φιλοσοφικής Σχολής (http://www.deanphil.uoa.gr).

# ΣΥΝΟΛΟ ΜΑΘΗΜΑΤΩΝ

Κάθε φοιτητής πρέπει να παρακολουθήσει στη διάρκεια των σπουδών του συνολικά 44 μαθήματα (40 του Τμήματος Γερμανικής Γλώσσας και Φιλολο­γίας και 4 των άλλων Τμημάτων της Φιλοσοφικής). Όλα τα μαθήματα είναι τρίωρα.Ως μάθημα θεωρείται και η υποχρεωτική πτυχιακή εργασία.

# ΕΥΡΩΠΑΪΚΕΣ ΠΙΣΤΩΤΙΚΕΣ ΜΟΝΑΔΕΣ ECTS

Το σύνολο των απαιτούμενων ευρωπαϊκών πιστωτικών μονάδων ECTS για την λήψη πτυχίου είναι **242**. Αναλυτικά οι πιστωτικές μονάδες κατανέμο­νται ως εξής:

* Μαθήματα Τύπου Α: 4 ECTSανά μάθημα
* Πρακτικές Γλωσσικές Ασκήσεις: 10 ECTSσύνολο
* Μαθήματα Τύπου Β: 6 ECTS ανά μάθημα
* Μαθήματα από άλλα Τμήματα: 4 ECTS ανά μάθημα
* Διπλωματική εργασία: 30 ECTS

# ΜΑΘΗΜΑΤΑ ΤΥΠΟΥ Α (1ο–4ο ΕΞΑΜΗΝΟ)

(22 υποχρεωτικά μαθήματα)

Τα 22 Μαθήματα Τύπου Α, που απευθύνονται στους φοιτητές των τεσσά­ρων πρώτων εξαμήνων, είναι υποχρεωτικά και έχουν κατά κύριο λόγο εισαγωγικό χαρακτήρα στα επιμέρους επιστημονικά αντικείμενα που θερα­πεύει το Τμήμα.

Πρόκειται για τα εξής μαθήματα:

## Ι. Κλάδος Γλωσσολογίας

(10 υποχρεωτικά μαθήματα)

1. DGY 10: Εισαγωγή στη Γλωσσολογία
2. DGY 11: Μορφολογία
3. DGY 12: Φωνητική / Φωνολογία
4. DGY 13: Σύνταξη
5. DGY 14: Λεξικολογία
6. DGY 15: Σημασιολογία
7. DGY 16: Συγκριτική Γλωσσολογία
8. DGY 17: Πραγματολογία
9. DGY 18: Εισαγωγή στη Διδακτική της Γερμανικής ως Ξένης Γλώσσας I
10. DGY 19: Εισαγωγή στη Διδακτική της Γερμανικής ως Ξένης Γλώσσας II

## ΙΙ. Κλάδος Λογοτεχνίας

(10 υποχρεωτικά μαθήματα)

1. DLY 20: Εισαγωγή στην Επιστήμη της Λογοτεχνίας Ι
2. DLY 21: Εισαγωγή στην Επιστήμη της Λογοτεχνίας ΙΙ
3. DLY 22: Λογοτεχνία του 18ου αιώνα
4. DLY 23: Λογοτεχνία του 19ου αιώνα
5. DLY 24: Λογοτεχνία του 20ού αιώνα
6. DLY 25: Σύγχρονη Λογοτεχνία
7. DLY 26: Θεωρία της Λογοτεχνίας
8. DLY 27: Συγκριτική Φιλολογία
9. DLY 28: Εισαγωγή στη Θεωρία και Πρακτική της Μετάφρασης
10. DLY 29: Γερμανικός Πολιτισμός

## ΙΙΙ. Πρόγραμμα Σπουδών Πρακτικές Γλωσσικές Ασκήσεις (ΠΓΑ)

DAY 01: Πρακτικές Γλωσσικές Ασκήσεις

Στόχος του Προγράμματος Σπουδών «Πρακτικές Γλωσσικές Ασκήσεις (ΠΓΑ)» είναι η ενίσχυση της γλωσσικής επάρκειας των φοιτητών, οι οποίοι στα πρώτα εξάμηνα των σπουδών τους καλούνται να ανταποκριθούν σε συνεχώς αυξανόμενες απαιτήσεις στη γνώση και χρήση της γερμανικής γλώσσας. Με την προσφορά τεσσάρων μαθημάτων γλώσσας, τα οποία αντιστοιχούν στα τέσσερα πρώτα εξάμηνα των σπουδών, επιδιώκεται η συ­στηματική υποστήριξη των φοιτητών στην εκμάθηση της Γερμανικής, ώστε με την ολοκλήρωση του Προγράμματος ΠΓΑ οι φοιτητές να έχουν αποκτή­σει σε προχωρημένο επίπεδο (Γ1) τόσο γενικές επικοινωνιακές, όσο και ειδικές γλωσσικές / γλωσσολογικές δεξιότητες.

Συγκεκριμένα το Πρόγραμμα Σπουδών ΠΓΑ έχει ως εξής:

**Μαθήματα, ώρες διδασκαλίας και παρακολούθηση**

1. Υπάρχουν τέσσερα μαθήματα Γλώσσας, τα οποία αντιστοιχούν στα τέσ­σερα πρώτα εξάμηνα των σπουδών: Γλώσσα Ι, Γλώσσα ΙΙ, Γλώσσα ΙΙΙ και Γλώσσα IV. Τα μαθήματα αυτά έχουν ξεχωριστούς κωδικούς και ξε­χωριστή εξέταση.
2. Τα μαθήματα αντιστοιχούν στα επίπεδα του Κοινού Ευρωπαϊκού Πλαι­σίου Αναφοράς για τις Γλώσσες ως εξής:

Γλώσσα Ι 🡪 Β1+

Γλώσσα ΙΙ 🡪 Β2

Γλώσσα ΙΙΙ 🡪 Β2+

Γλώσσα IV 🡪 Γ1

Επιπλέον στα μαθήματα αυτά δίνεται ιδιαίτερη βαρύτητα στην προετοι­μασία των φοιτητών για τις σπουδές τους στα ανώτερα εξάμηνα.

1. Ο φοιτητής θα πρέπει να έχει περάσει **και** τα τέσσερα μαθήματα Γλώσ­σας, προκειμένου να συνεχίσει τις σπουδές του στο 5ο εξάμηνο (προ­απαιτούμενα).
2. Τα μαθήματα «Γλώσσα Ι» και «Γλώσσα ΙΙΙ» προσφέρονται το χειμερινό εξάμηνο, τα μαθήματα «Γλώσσα ΙΙ» και «Γλώσσα IV» το εαρινό εξά­μηνο.
3. Τα μαθήματα διδάσκονται έξι (6) ώρες την εβδομάδα το καθένα, εκ των οποίων τρεις ώρες είναι μάθημα κορμού και τρεις ώρες είναι μά­θημα εμπέδωσης/εμβάθυνσης.
4. Απαλλαγή από εξέταση ή αναγνώριση μαθημάτων δεν προβλέπεται. Όλοι οι φοιτητές συμμετέχουν σε όλες τις εξετάσεις.
5. Η παρακολούθηση των μαθημάτων είναι υποχρεωτική και αφορά τόσο το μάθημα κορμού όσο και το μάθημα εμπέδωσης/εμβάθυνσης. Σε ορι­σμένες περιπτώσεις προβλέπεται απαλλαγή από την παρακολούθηση μαθημάτων (όχι όμως και από την υποχρέωση οι φοιτητές να δηλώ­σουν τα μαθήματα και να συμμετέχουν στις εξετάσεις). Οι περιπτώσεις απαλλαγής από την παρακολούθηση των μαθημάτων είναι οι εξής:

* Φοιτητές με πιστοποιητικό γλωσσομάθειας Γ, απόφοιτοι της Γερμανι­κής Σχολής, Έλληνες του εξωτερικού με γερμανικό Abitur και εισα­γόμενοι με κατατακτήριες εξετάσεις απαλλάσσονται από την υπο­χρεωτική παρακολούθηση των μαθημάτων Γλώσσας.
* Φοιτητές, οι οποίοι έχουν πιστοποιητικό γλωσσομάθειας Β2 απαλλάσ­σονται από την παρακολούθηση των μαθημάτων «Γλώσσα Ι» και «Γλώσσα ΙΙ».
* Φοιτητές, οι οποίοι έχουν πιστοποιητικό γλωσσομάθειας Β1 ή Α πρέ­πει να παρακολουθήσουν όλα τα μαθήματα Γλώσσας.

1. Κατά την εγγραφή τους οι φοιτητές του 1ου εξαμήνου καταθέτουν αντί­γραφα των πιστοποιητικών τους γλωσσομάθειας στη Γραμματεία, η οποία καταχωρεί τα στοιχεία σε ένα αρχείο και το κοινοποιεί στους υπεύθυνους διδάσκοντες των ΠΓΑ. Αν στη συνέχεια, και μέχρι το 4ο εξάμηνο, ο φοιτητής αποκτήσει κάποιο πιστοποιητικό, καταθέτει αντί­γραφο του πιστοποιητικού αυτού στη γραμματεία, ώστε να επικαιροποι­είται το αρχείο και ο φοιτητής να απαλλάσσεται από την υποχρέωση παρακολούθησης των αντίστοιχων μαθημάτων.
2. Ο φοιτητής έχει την υποχρέωση να παρακολουθήσει μία φορά, δηλ. ένα εξάμηνο, το κάθε ένα από τα μαθήματα Γλώσσας (εξαιρούνται οι περιπτώσεις απαλλαγής, όπως περιγράφονται ανωτέρω στην παρά­γραφο 7). Κατά τη διάρκεια ενός εξαμήνου ο φοιτητής μπορεί να απουσιάσει το πολύ έως και πέντε (5) φορές από το μάθημα (το οποίο είναι εξάωρο). Αν ο φοιτητής υπερβεί τον προβλεπόμενο αριθμό απου­σιών, χάνει το δικαίωμα συμμετοχής στις εξετάσεις, συμπεριλαμβανο­μένης και της εξεταστικής περιόδου του Σεπτεμβρίου, και υποχρεούται να παρακολουθήσει εκ νέου το μάθημα. Αν τυχόν παρά ταύτα προσέλ­θει στην εξέταση, η όποια βαθμολογία δεν καταχωρείται ούτε «κρατεί­ται» για επόμενη εξεταστική περίοδο.
3. Για το καθένα από τα μαθήματα θα υπάρχει σχετικό διδακτικό υλικό: τόσο σε βιβλίο από τον ΕΥΔΟΞΟ όσο και σε μορφή τεύχους (Kompendium), το οποίο εκπονείται από τους διδάσκοντες και θα είναι διαθέσιμο σε ηλεκτρονική μορφή στην πλατφόρμα τηλεκπαίδευσης e-class. Εκτός από την παρακολούθηση των μαθημάτων είναι απαραίτητη και η κατ’ οίκον μελέτη, προκειμένου οι φοιτητές να μπορούν να αντα­ποκριθούν με επιτυχία στις εξετάσεις.

**Εξετάσεις**

1. Η διάρκεια της γραπτής εξέτασης για το καθένα από τα τέσσερα μαθή­ματα είναι δύο ώρες.
2. Η εξέταση του μαθήματος «Γλώσσα IV» προσφέρεται σε κάθε εξετα­στική περίοδο. Στο μάθημα αυτό εξετάζεται τόσο ο γραπτός όσο και ο προφορικός λόγος, με βαρύτητα στον τελικό βαθμό: 60% ο βαθμός της γραπτής εξέτασης προς 40% ο βαθμός της προφορικής εξέτασης. Ο φοιτητής θα πρέπει να πάρει τη βάση (πέντε) τόσο στη γραπτή όσο και στην προφορική εξέταση, προκειμένου να κατοχυρώσει το μάθημα. Η συμμετοχή στην προφορική εξέταση προϋποθέτει την επιτυχία στη γραπτή.

**Καταχώρηση βαθμών και κατοχύρωση μαθήματος**

1. Το κάθε ένα από τα τέσσερα μαθήματα Γλώσσας δηλώνεται με τον κω­δικό του από τους φοιτητές σε συγκεκριμένο χρονικό διάστημα, το οποίο γνωστοποιείται από τη γραμματεία και προβλέπεται για τις όλες τις δηλώσεις μαθημάτων. (Αν ο φοιτητής δεν δηλώσει ένα μάθημα, δεν μπορεί να γίνει καταχώρηση βαθμολογίας, ακόμη και αν ο φοιτητής περάσει την εξέταση, κάτι που ισχύει βέβαια για όλα τα μαθήματα του προγράμματοςσπουδών). Μετά τη συμμετοχή στην εξέταση και εφό­σον πληρούνται οι προϋποθέσεις συμμετοχής σε αυτήν (δηλ. δεν έχει γίνει υπέρβαση του προβλεπόμενου αριθμού απουσιών), ο βαθμός κάθε μαθήματος καταχωρείται στο αντίστοιχο ηλεκτρονικό βαθμολόγιο my studies. Όταν ο φοιτητής περάσει και τα τέσσερα μαθήματα Γλώσσας, εξάγεται ο μέσος όρος των τεσσάρων βαθμών και καταχωρείται στο βαθμολόγιο των ΠΓΑ (κωδικός DAY 01). Ο τελικός αυτός βαθμός έχει συντελεστή βαρύτητας για το πτυχίο τρία (3), πολλαπλασιάζεται δηλ. επί τρία, και αντιστοιχεί σε 10 ευρωπαϊκές πιστωτικές μονάδες (ECTS).

**Ισχύς νέου συστήματος**

1. Το σύστημα αυτό τέθηκε σε ισχύ το ακαδημαϊκό έτος 2016/17. Όσοι φοιτητές του 5ου εξαμήνου και άνω δεν έχουν ολοκληρώσει ακόμη το Πρόγραμμα των ΠΓΑ θα παρακολουθήσουν τα μαθήματα ΓΛΩΣΣΑ ΙΙΙ ή ΓΛΩΣΣΑ IV και θα δώσουν εξετάσεις στο μάθημα ΓΛΩΣΣΑ IV.

## IV. Προπαρασκευαστικό μάθημα

DAY 02: Εισαγωγή στον επιστημονικό τρόπο εργασίας

Το προπαρασκευαστικό μάθημα «DAY 02: Εισαγωγή στον επιστημονικό τρόπο εργασίας» είναι επίσης προαπαιτούμενο για τη συνέχιση των σπου­δών στο 5ο εξάμηνο. Το μάθημα διδάσκεται στο 3ο εξάμηνο και επαναλαμ­βάνεται στο 4ο εξάμηνο για όσους φοιτητές δεν το έχουν κατοχυρώσει.

## Ενδεικτικό Πρόγραμμα Σπουδών για τα Μαθήματα Τύπου Α(1ο–4ο εξάμηνο)[[1]](#footnote-1)

(H διάταξη κατά εξάμηνα είναι ενδεικτική!)

|  |  |  |
| --- | --- | --- |
| 1o ΕΞΑΜΗΝΟ | | ECTS |
|  | Γλώσσα Ι | - |
|  | Εισαγωγή στη Γλωσσολογία | 4 |
|  | Μορφολογία | 4 |
|  | Εισαγωγή στην Επιστήμη της Λογοτεχνίας Ι | 4 |
|  | Σύγχρονη Λογοτεχνία | 4 |
|  | Εισαγωγή στη Θεωρία και Πρακτική της Μετά­φρασης | 4 |
|  | Μάθημα από άλλο Τμήμα | 4 |

|  |  |  |
| --- | --- | --- |
| 2o ΕΞΑΜΗΝΟ | | ECTS |
|  | Γλώσσα ΙΙ | - |
|  | Σύνταξη | 4 |
|  | Φωνητική / Φωνολογία | 4 |
|  | Εισαγωγή στη Διδακτική της Γερμανικής ως Ξένης Γλώσσας I | 4 |
|  | Εισαγωγή στην Επιστήμη της Λογοτεχνίας ΙΙ | 4 |
|  | Λογοτεχνία του 20ού αιώνα | 4 |
|  | Μάθημα από άλλο Τμήμα | 4 |
| **3o ΕΞΑΜΗΝΟ** | | **ECTS** |
|  | Γλώσσα ΙΙΙ | - |
|  | Προπαρασκευαστικό | 4 |
|  | Λεξικολογία | 4 |
|  | Συγκριτική Γλωσσολογία | 4 |
|  | Λογοτεχνία του 18ου αιώνα | 4 |
|  | Συγκριτική Φιλολογία | 4 |
|  | Γερμανικός Πολιτισμός | 4 |
|  | Μάθημα από άλλο Τμήμα | 4 |
| **4o ΕΞΑΜΗΝΟ** | | **ECTS** |
|  | Γλώσσα IV | 10[[2]](#footnote-2) |
|  | Σημασιολογία | 4 |
|  | Πραγματολογία | 4 |
|  | Εισαγωγή στη Διδακτική της Γερμανικής ως Ξένης Γλώσσας II | 4 |
|  | Λογοτεχνία του 19ου αιώνα | 4 |
|  | Θεωρία της Λογοτεχνίας | 4 |
|  | Μάθημα από άλλο Τμήμα | 4 |

# ΜΑΘΗΜΑΤΑ ΤΥΠΟΥ Β (5ο-8ο ΕΞΑΜΗΝΟ)

Τα Μαθήματα Τύπου Β, που απευθύνονται στους φοιτητές των εξαμήνων 5-8, εμβαθύνουν στα επιμέρους επιστημονικά αντικείμενα και συχνά έχουν σεμιναριακό χαρακτήρα. Χωρίζονται σε Μαθήματα Υποχρεωτικής Επιλογής και σε Μαθήματα Ελεύθερης Επιλογής.

## Μαθήματα Υποχρεωτικής Επιλογής

(12 υποχρεωτικά μαθήματα)

Τα μαθήματα των δύο κλάδων, Γλωσσολογίας και Λογοτεχνίας, χωρίζονται σε Ενότητες. Από το σύνολο των μαθημάτων που προσφέρονται στις Ενό­τητες αυτές, οι φοιτητές οφείλουν να επιλέξουν έξι (6) μαθήματα από τον κλάδο Γλωσσολογίας και έξι (6) μαθήματα από τον κλάδο Λογοτεχνίας, και μάλιστα ως εξής:

Ι. Κλάδος Γλωσσολογίας (3 Ενότητες: Α, Β και Γ):

* από την Ενότητα Α: δύο μαθήματα,
* από την Ενότητα Β: δύο μαθήματα
* από την Ενότητα Γ: δύο μαθήματα

ΙΙ. Κλάδος Λογοτεχνίας (4 Ενότητες: Α, Β, Γ και Δ):

* από την Ενότητα Α: δύο μαθήματα
* από την Ενότητα Β: δύο μαθήματα
* από την Ενότητα Γ: ένα μάθημα
* από την Ενότητα Δ: ένα μάθημα

### Ι. Κλάδος Γλωσσολογίας

Ενότητα Α:

(υποχρεωτική επιλογή: 2 μαθήματα)

1. DGA 30: Φωνητική / Φωνολογία
2. DGA 31: Μορφολογία
3. DGA 32: Θεωρία Σύνταξης
4. DGA 33: Ζητήματα Γερμανικής Σύνταξης
5. DGA 34: Λεξικολογία
6. DGA 36: Συγκριτική Γλωσσολογία
7. DGA 38: Φρασεολογία
8. DGB 38: Σηµασιολογία
9. DGB 40: Διάδραση Γλωσσικών Επιπέδων
10. DGB 41: Θεωρίες Γλωσσικής Κατάκτησης
11. DGB 45: Γλωσσικές Ποικιλίες
12. DGC 46: Γλωσσολογικές Θεωρίες
13. DGC 47: Φιλοσοφία της Γλώσσας
14. DGC 50: Γλωσσική Μεταβολή / Ιστορία της Γλώσσας

Ενότητα Β:

(υποχρεωτική επιλογή: 2 μαθήματα)

1. DGA 35: Κειµενογλωσσολογία
2. DGA 37: Ανάλυση Προφορικού Λόγου
3. DGB 39: Πραγµατολογία
4. DGB 42: Κατάκτηση Δεύτερης / Ξένης Γλώσσας, Διγλωσσία
5. DGB 43: Κοινωνιογλωσσολογία
6. DGB 44: Εμπειρική Γλωσσολογική Έρευνα
7. DGB 46: Γλωσσολογία της Γραφής
8. DGB 47: Εκμάθηση Δεύτερης / Ξένης Γλώσσας
9. DGC 48: Θεωρία και Πρακτική της Μετάφρασης
10. DGC 49: Υπολογιστική Γλωσσολογία
11. DGC 51: Θεωρία της Ανάγνωσης

Ενότητα Γ:

(υποχρεωτική επιλογή: 2 μαθήματα)

1. DGD 50: Θεωρίες Μάθησης και Μέθοδοι Διδασκαλίας της Γερμανικής ως Ξένης Γλώσσας
2. DGD 51: Ανάλυση και Σχεδιασμός Διδακτικού Υλικού
3. DGD 52: Σχεδιασμός και Οργάνωση Μαθημάτων
4. DGD 53: Αξιολόγηση Γλωσσικής Κατάρτισης και Διδασκαλίας
5. DGD 54: Νέες Τεχνολογίες στην Εκμάθηση της Ξένης Γλώσσας
6. DGD 55: Η Γερμανική ως Δεύτερη Ξένη Γλώσσα
7. DGD 56: Η Διδασκαλία της Γερμανικής στην Πρωτοβάθμια Εκπαί­δευση
8. DGD 57: Ανάπτυξη Γραπτών Δραστηριοτήτων στη διδασκαλία της Γερμανικής ως Ξένης Γλώσσας
9. DGD 58: Ανάπτυξη Προφορικών Δραστηριοτήτων στη διδασκαλία της Γερμανικής ως Ξένης Γλώσσας
10. DGD 59: Ανάπτυξη Δραστηριοτήτων Διαμεσολάβησης στη διδασκα­λία της Γερμανικής ως Ξένης Γλώσσας
11. DGD 60: Ανάπτυξη Γραμματικής Ικανότητας στη διδασκαλία της Γερ­μανικής ως Ξένης Γλώσσας
12. DGD 61: Ανάπτυξη Λεξιλογικής Ικανότητας στη διδασκαλία της Γερ­μανικής ως Ξένης Γλώσσας
13. DGD 62: Ανάπτυξη Φωνολογικής Ικανότητας στη διδασκαλία της Γερμανικής ως Ξένης Γλώσσας
14. DGD 63: Ανάπτυξη Πραγματολογικής Ικανότητας στη διδασκαλία της Γερμανικής ως Ξένης Γλώσσας
15. DGD 64: Ανάπτυξη Κοινωνιογλωσσολογικής Ικανότητας στη διδασκαλία της Γερμανικής ως Ξένης Γλώσσας

### ΙΙ. Κλάδος Λογοτεχνίας

Ενότητα Α:

(υποχρεωτική επιλογή: 2 μαθήματα)

1. DLA 60: Διαφωτισμός / Θύελλα και Ορμή
2. DLA 61: Κλασικισμός
3. DLA 63: Ρομαντισμός
4. DLA 62: Hölderlin / Kleist / Jean Paul
5. DLA 69: Vormärz / Biedermeier / Ρεαλισμός
6. DLA 64: Νατουραλισμός / Fin de siècle / Εξπρεσιονισμός
7. DLA 65: 1900 – 1945
8. DLA 66: Brecht / Kafka / Thomas Mann
9. DLA 67: Λογοτεχνία μετά το 1945
10. DLA 68: Σύγχρονη Γερμανόφωνη Λογοτεχνία

Ενότητα Β:

(υποχρεωτική επιλογή: 2 μαθήματα)

1. DLB 68: Θεωρία της Λογοτεχνίας: Αρχές Ανάλυσης και Σύγχρονα Ρεύματα
2. DLB 69: Θεωρία Λογοτεχνικών Ειδών Ι: Πεζογραφία
3. DLB 70: Θεωρία Λογοτεχνικών Ειδών ΙΙ: Ποίηση
4. DLB 76: Θεωρία Λογοτεχνικών Ειδών ΙΙΙ: Δράμα
5. DLB 71: Λογοτεχνία και Μέσα
6. DLB 72: Λογοτεχνία και Φύλο
7. DLB 73: Συγκριτική Γραμματολογία, Παγκόσμια / Ευρωπαϊκή Λογοτεχνία
8. DLB 74: Ελληνική Αρχαιότητα στη Γερμανική Λογοτεχνία
9. DLB 75: Γερμανική Λογοτεχνία και Νεότερη Ελλάδα
10. DLB 77: Λογοτεχνία και Ανθρωπολογία

Ενότητα Γ:

(υποχρεωτική επιλογή: 1 μάθημα)

1. DLC 76: Μετάφραση Λογοτεχνικών Κειμένων και Δοκιμίων με έμφαση στην Ιστορική Εποχή
2. DLC 77: Μετάφραση Λογοτεχνικών Κειμένων και Δοκιμίων με έμφαση στο Λογοτεχνικό Είδος
3. DLC 78: Κριτική Λογοτεχνικής Μετάφρασης
4. DLC 80: Διδακτική Λογοτεχνικών Κειμένων Ι
5. DLC 79: Διδακτική Λογοτεχνικών Κειμένων ΙΙ

Ενότητα Δ:

(υποχρεωτική επιλογή: 1 μάθημα)

1. DLD 80: Αισθητική / Τέχνη
2. DLD 81: Διαπολιτισμικά Ζητήματα
3. DLD 82: Γερμανική Ιστορία
4. DLD 83: Γερμανική Φιλοσοφία
5. DLD 84: Σύγχρονος Γερμανικός Πολιτισμός
6. DLD 85: Ιστορία των Ιδεών

## Μαθήματα Ελεύθερης Επιλογής

(ελεύθερη επιλογή: 5 μαθήματα)

Οι φοιτητές οφείλουν να επιλέξουν πέντε (5) μαθήματα επιπλέον, από όποιον Κλάδο και από όποια Ενότητα επιθυμούν.

# ΜΑΘΗΜΑΤΑ ΑΠΟ ΑΛΛΑ ΤΜΗΜΑΤΑ

(4 μαθήματα επιλογής)

Οι φοιτητές οφείλουν να παρακολουθήσουν τέσσερα (4) μαθήματα με γνωστικό αντικείμενο από άλλα Τμήματα της Φιλοσοφικής Σχολής. Προτείνεται, οι φοιτητές να παρακολουθήσουν περισσότερα μαθήματα του ίδιου γνωστικού αντικειμένου, έτσι ώστε να αποκτήσουν πληρέστερη επιστημονική κατάρτιση στο αντικείμενο αυτό. Όσοι φοιτητές θέλουν να αποκτήσουν πιστοποίηση παιδαγωγικής/διδακτικής επάρκειας οφείλουν να επιλέξουν μαθήματα από άλλα Τμήματα με τον τρόπο που αναλύεται παρακάτω στην ενότητα «Πιστοποίηση Παιδαγωγικής/Διδακτικής Επάρκειας».

Τα προσφερόμενα μαθήματα ανακοινώνονται κάθε εξάμηνο από τη Γραμματεία του Τμήματος. Σημειώνεται ότι στα μαθήματα επιλογής από άλλα Τμήματα δεν περιλαμβάνονται οι Πρακτικές Γλωσσικές Ασκήσεις των Τμημάτων αυτών.

# ΠΤΥΧΙΑΚΗ ΕΡΓΑΣΙΑ

Για την απόκτηση πτυχίου κάθε φοιτητής οφείλει να συγγράψει πτυχιακή εργασία, η οποία στο κύριο μέρος της πρέπει να αφορά θέματα είτε της Γλωσσολογίας είτε της Λογοτεχνίας και να πληροί συγκεκριμένες επιστημονικές απαιτήσεις. Συγκεκριμένα απαιτείται:

* σαφής οριοθέτηση του υπό πραγμάτευση θέματος,
* εκτενής παράθεση, παρουσίαση, σχολιασμός και τεκμηρίωση σχετικών με το θέμα απόψεων και θέσεων, όπως αυτές προκύπτουν από τη βιβλιογραφία,
* διατύπωση συμπερασμάτων και
* ευχέρεια στη χρήση γερμανικού επιστημονικού γραπτού λόγου.

Για τον καθορισμό του θέματος οι φοιτητές έρχονται σε συνεννόηση με τον διδάσκοντα τις πρώτες δεκαπέντε (15) ημέρες μετά την έναρξη των μαθημάτων κάθε εξαμήνου. Προϋπόθεση για τη δήλωση αυτή είναι ο φοιτητής να έχει επιτύχει στις εξετάσεις των Πρακτικών Γλωσσικών Ασκήσεων και του Προπαρασκευαστικού. Η συγγραφή της πτυχιακής εργασίας γίνεται κατά τη διάρκεια του 8ου εξαμήνου. Η τελική παράδοση της εργασίας γίνεται το αργότερο μέχρι το τέλος της εξεταστικής περιόδου. Η πτυχιακή εργασία μπορεί να συνοδεύεται από προφορική εξέταση κατά την κρίση του διδάσκοντα. Στην περίπτωση που η πτυχιακή εργασία απορριφθεί, ο φοιτητής έχει τη δυνατότητα μίας μόνο διόρθωσης. Επισημαίνεται ότι παρασιώπηση βιβλιογραφικών ή άλλων πηγών, όπως και οποιαδήποτε μορφή λογοκλοπής σε κάθε εργασία, συμπεριλαμβανομένης της διπλωματικής, συνεπάγεται απόρριψη της εργασίας. Σε περίπτωση που διαπιστωθεί λογοκλοπή σε σεμιναριακή ή πτυχιακή εργασία, επαφίεται στην κρίση του διδάσκοντα εάν θα συνεχίσει τη συνεργασία του με τον φοιτητή, αναθέτοντάς του εκ νέου θέμα για την εκπόνηση εργασίας. Η διορθωμένη εργασία ή η νέα εργασίαπαραδίδεται την αμέσως επόμενη εξεταστική περίοδο. Η πτυχιακή εργασία αντιστοιχεί σε τριάντα (30) ECTS. Ο βαθμός της πτυχιακής εργασίας έχει συντελεστή βαρύτητας 5 κατά τον υπολογισμό βαθμού πτυχίου (βλ. παρακάτω).

# ΕΞΕΤΑΣΕΙΣ

Η μορφή εξέτασης (γραπτή εξέταση, προφορική εξέταση, πρόοδος, γραπτή εργασία κ.ά.) καθορίζεται από τον εκάστοτε διδάσκοντα και από το είδος του μαθήματος. Οι εξεταστικές περίοδοι είναι: τον Φεβρουάριο για τα μαθήματα του χειμερινού εξαμήνου και τον Ιούνιο για τα μαθήματα του εαρινού εξαμήνου. Η επαναληπτική εξεταστική περίοδος για τα μαθήματα και των δύο εξαμήνων είναι τον Σεπτέμβριο.

Η αποτυχία σε μάθημα Τύπου Α συνεπάγεται την εκ νέου εξέτασή του σε επόμενο εξάμηνο. Σε περίπτωση αποτυχίας σε μάθημα Τύπου Β ο φοιτητής μπορεί να επιλέξει το ίδιο ή νέο μάθημα σε επόμενο εξάμηνο.

Στα μαθήματα Τύπου Β οι φοιτητές κατά κανόνα συγγράφουν επιστημονικές εργασίες.[[3]](#footnote-3) Η αξιολόγηση των φοιτητών μπορεί ωστόσο να γίνει και με γραπτή ή προφορική εξέταση ή συνδυασμό όλων των παραπάνω. Το θέμα της σεμιναριακής εργασίας καθορίζεται σε συνεννόηση με τον διδάσκοντα. Εργασίες που παραδίδονται χωρίς προηγούμενη συνεννόηση, δεν γίνονται δεκτές. Η παράδοση των εργασιών γίνεται το αργότερο στο τέλος κάθε εξεταστικής περιόδου. Οι δύο εξεταστικές περίοδοι (κανονική και επαναληπτική) ισχύουν και για τις σεμιναριακές εργασίες.

# ΕΓΓΡΑΦΕΣ – ΔΗΛΩΣΕΙΣ ΜΑΘΗΜΑΤΩΝ

Εγγραφές και δηλώσεις μαθημάτων γίνονται στην αρχή κάθε εξαμήνου μετά από σχετική ανακοίνωση της Γραμματείας. Για περισσότερες πληροφορίες βλ.:

# <http://www.gs.uoa.gr/grammateia/dhloseis-ma8hmatwn-e3etaseis.html>.

# ΥΠΟΛΟΓΙΣΜΟΣ ΒΑΘΜΟΥ ΠΤΥΧΙΟΥ

Ο φοιτητής παίρνει σε κάθε μάθημα ένα βαθμό που αντιστοιχεί σε συγκεκριμένο αριθμό πιστωτικών μονάδων ΕCTS, όπως αναφέρθηκε αναλυτικά παραπάνω. Το σύνολο των βαθμών και των ECTS έχει ως εξής:

|  |  |  |
| --- | --- | --- |
|  | **ΑΡΙΘΜΟΣΒΑΘΜΩΝ** | **ECTS** |
| Προπαρασκευαστικό | 1 | 4 |
| Πρακτικές Γλωσσικές Ασκήσεις | 1 (x3) | 10 |
| Γλωσσολογία | 16 | 76 |
| Λογοτεχνία | 16 | 76 |
| Ελεύθερη επιλογή | 5 | 30 |
| Πτυχιακή εργασία | 1 (x5) | 30 |
| Μαθήματα από άλλα Τμήματα | 4 | 16 |
| **Σύνολο** | **44** | **242** |

Ο γενικός βαθμός πτυχίου είναι ο μέσος όρος των παραπάνω βαθμών.

# ΠΙΣΤΟΠΟΙΗΣΗ ΠΑΙΔΑΓΩΓΙΚΗΣ ΚΑΙ ΔΙΔΑΚΤΙΚΗΣ ΕΠΑΡΚΕΙΑΣ

Το Τμήμα, στο πλαίσιο του παρόντος Προγράμματος Προπτυχιακών Σπουδών, παρέχει πιστοποιημένη Παιδαγωγική-Διδακτική Επάρκεια[[4]](#footnote-4) στους αποφοίτους με ακαδημαϊκό έτος εισαγωγής 2013/14 και εφεξής (ΦΕΚ 3685/31-12-2014), **εφόσον** για την απόκτηση του πτυχίου τους έχουν αξιολογηθεί επιτυχώς σε συγκεκριμένα διδακτικά αντικείμενα-μαθήματα ανά προβλεπόμενη από τον νόμο θεματική περιοχή: 1. Θέματα εκπαίδευσης και αγωγής, 2. Θέματα μάθησης και διδασκαλίας και 3. Ειδική διδακτική και πρακτική άσκηση.

Συγκεκριμένα, για την απόκτηση της ως άνω πιστοποίησης απαιτείται η συμπλήρωση τριάντα (30) τουλάχιστον ευρωπαϊκών πιστωτικών μονάδων ΕCTS, η οποία προκύπτει από την επιτυχή εξέταση σε μαθήματα που προέρχονται από τρεις διαφορετικές θεματικές περιοχές:

* ένα τουλάχιστον (τρίωρο) μάθημα από την πρώτη θεματική περιοχή (Θέματα εκπαίδευσης και αγωγής),
* ένα τουλάχιστον (τρίωρο) μάθημα από τη δεύτερη θεματική περιοχή (Θέματα μάθησης και διδασκαλίας) και
* τέσσερα τουλάχιστον (τρίωρα) μαθήματα από την τρίτη θεματική περιοχή (Ειδική Διδακτική και Πρακτική Άσκηση), εκ των οποίων δύο μαθήματα (*DGY 18: Εισαγωγή στη Διδακτική της Γερμανικής ως ξένης γλώσσας Ι* και *DGY 19: Εισαγωγή στη Διδακτική της Γερμανικής ως ξένης γλώσσας ΙΙ*) είναι υποχρεωτικά, ενώ τα άλλα δύο υποχρεωτικής επιλογής.

Αναλυτικά:

**1η ΘΕΜΑΤΙΚΗ ΠΕΡΙΟΧΗ: Θέματα εκπαίδευσης και αγωγής**

**Τουλάχιστον 1 μάθημα (Υποχρεωτική Επιλογή)** από τα ακόλουθα μαθήματα που προσφέρονται στο Τμήμα Γερμανικής Γλώσσας Φιλολογίας από τον Τομέα Παιδαγωγικής του Τμήματος Φιλοσοφίας-Παιδαγωγικής-Ψυχολογίας και από το Τμήμα Ψυχολογίας του Ε.Κ.Π.Α.:

* **Μαθήματα προσφερόμενα από το Τμήμα ΦΠΨ**(4 ECTS ανά μάθημα)

1. ΠΔ 01: Εισαγωγή στην Παιδαγωγική
2. ΠΔ 09: Παιδαγωγική Ψυχολογία
3. ΠΔ 119: Κοινωνιολογία της Εκπαίδευσης

* **Μαθήματα προσφερόμενα από το Τμήμα Ψυχολογίας**(4 ECTS ανά μάθημα)

1. ΨΧ 03: Εξελικτική Ψυχολογία
2. ΨΧ 09: Σχολική Ψυχολογία: Σύνδεση Θεωρίας και Πράξης
3. ΨΧ 43: Ψυχολογία της Προσωπικότητας
4. ΨΧ 45: Ψυχολογία των Κινήτρων
5. ΨΧ 10: Σχολική Ψυχολογία
6. ΨΧ 22: Εξελικτική Ψυχοπαθολογία

**2η ΘΕΜΑΤΙΚΗ ΠΕΡΙΟΧΗ: Θέματα μάθησης και διδασκαλίας**

**Τουλάχιστον 1 μάθημα (Υποχρεωτική Επιλογή)** από τα ακόλουθα μαθήματα του Τμήματος ή/και από μαθήματα που προσφέρονται στο Τμήμα Γερμανικής Γλώσσας Φιλολογίας από τον Τομέα Παιδαγωγικής του Τμήματος Φιλοσοφίας-Παιδαγωγικής-Ψυχολογίας και από το Τμήμα Ψυχολογίας του Ε.Κ.Π.Α.:

* **Μαθήματα προσφερόμενα από το Τμήμα Γερμανικής Γ&Φ**(6 ECTS ανά μάθημα)

1. DGB 41: Θεωρίες Γλωσσικής Κατάκτησης
2. DGB 42: Κατάκτηση Δεύτερης / Ξένης Γλώσσας, Διγλωσσία
3. DGB 47: Εκμάθηση Δεύτερης / Ξένης Γλώσσας
4. DGD 50: Θεωρίες Μάθησης και Μέθοδοι Διδασκαλίας της Γερμανικής ως Ξένης Γλώσσας
5. DGD 51: Ανάλυση και Σχεδιασμός Διδακτικού Υλικού
6. DGD 54: Νέες Τεχνολογίες στην Εκμάθηση της Ξένης Γλώσσας
7. DGD 56: Η Διδασκαλία της Γερμανικής στην Πρωτοβάθμια Εκπαίδευση

* **Μαθήματα προσφερόμενα από το Τμήμα ΦΠΨ**(4 ECTS ανά μάθημα)

1. ΠΔ 155: Αναλυτικά Προγράμματα
2. ΠΔ 112: Εκπαιδευτική Αξιολόγηση
3. ΠΔ 158: Ειδική Αγωγή

* **Μαθήματα προσφερόμενα από το Τμήμα Ψυχολογίας**(4 ECTS ανά μάθημα)

1. ΨΧ 32: Γνωστική Ψυχολογία Ι
2. ΨΧ 31: Ψυχολογία Ατομικών Διαφορών
3. ΨΧ 42: Ψυχοκοινωνικά Προβλήματα Σχολικής και Εφηβικής Ηλικίας
4. ΨΧ 78: Εφαρμοσμένη Κοινωνική Ψυχολογία
5. ΨΧ 56: Ψυχολογία

**3η ΘΕΜΑΤΙΚΗ ΠΕΡΙΟΧΗ: Ειδική Διδακτική και Πρακτική Άσκηση**

**Τουλάχιστον 4 μαθήματα** (μεταξύ των οποίων **2 Υποχρεωτικά** και **2 Υποχρεωτικής Επιλογής** από τα ακόλουθα μαθήματα του Τμήματος Γερμανικής Γλώσσας Φιλολογίας:

* **Υποχρεωτικά μαθήματα**(4 ECTS ανά μάθημα)

1. DGY 18: Εισαγωγή στη Διδακτική της Γερμανικής ως ξένης γλώσσας Ι
2. DGY 19: Εισαγωγή στη Διδακτική της Γερμανικής ως ξένης γλώσσας ΙΙ

* **Μαθήματα υποχρεωτικής επιλογής**(6 ECTS ανά μάθημα)

1. DGD 52: Σχεδιασμός και Οργάνωση Μαθημάτων / Πρακτική Άσκηση
2. DGD 53: Αξιολόγηση Γλωσσικής Κατάρτισης και Διδασκαλίας / Πρακτική Άσκηση
3. DGD 55: Η Γερμανική ως Δεύτερη Ξένη Γλώσσα
4. DGD 57: Ανάπτυξη Γραπτών Δραστηριοτήτων στη διδασκαλία της Γερμανικής ως Ξένης Γλώσσας
5. DGD 58: Ανάπτυξη Προφορικών Δραστηριοτήτων στη διδασκαλία της Γερμανικής ως Ξένης Γλώσσας
6. DGD 59: Ανάπτυξη Δραστηριοτήτων Διαμεσολάβησης στη διδασκαλία της Γερμανικής ως Ξένης Γλώσσας
7. DGD 60: Ανάπτυξη Γραμματικής Ικανότητας στη διδασκαλία της Γερμανικής ως Ξένης Γλώσσας
8. DGD 61: Ανάπτυξη Λεξιλογικής Ικανότητας στη διδασκαλία της Γερμανικής ως Ξένης Γλώσσας
9. DGD 62: Ανάπτυξη Φωνολογικής Ικανότητας στη διδασκαλία της Γερμανικής ως Ξένης Γλώσσας
10. DGD 63: Ανάπτυξη Πραγματολογικής Ικανότητας στη διδασκαλία της Γερμανικής ως Ξένης Γλώσσας
11. DGD 64: Ανάπτυξη Κοινωνιογλωσσικής Ικανότητας στη διδασκαλία της Γερμανικής ως Ξένης Γλώσσας.

1. Για τα μαθήματα Τύπου Β δεν προτείνεται Ενδεικτικό Πρόγραμμα, αφού το πρόγραμμα διαμορφώνεται αποκλειστικά βάσει των (υποχρεωτικών και ελεύθερων) επιλογών των φοιτητών. [↑](#footnote-ref-1)
2. Τα 10 ECTS των Πρακτικών Γλωσσικών Ασκήσεων κατοχυρώνονται μετά την επιτυχή εξέταση και στα τέσσερα μαθήματα. [↑](#footnote-ref-2)
3. Για την απόδοση βιβλιογραφικών ή άλλων πηγών στις σεμιναριακές εργασίες ισχύει ό,τι ισχύει και για την πτυχιακή εργασία (βλ. παραπάνω). [↑](#footnote-ref-3)
4. Η Πιστοποίηση της Παιδαγωγικής και Διδακτικής Επάρκειας ανταποκρίνεται στις απαιτήσεις του νόμου 3848/2010, άρθρο 2, περίπτωση β’ (ΦΕΚ Α΄ 71), όπως συμπληρώθηκε και τροποποιήθηκε από τον νόμο 4186/2013, άρθρο 36, παράγραφος 22, περιπτώσεις β’ και ε’ (ΦΕΚ Α’ 193). [↑](#footnote-ref-4)